ན་ཏུ་སྤྱོད་པའི་ཡི་གེ་ཉི་ཤུ་རྩ་བཞི་གཙོ་བོར་གྱུར་པའི་ལུས་ལ་ལྷ་སུམ་ཅུ་རྩ་བདུན་རྫོགས་པར་དགོད་པ་ལོངས་སྐུ་ལམ་དུ་བྱེད་པ་དང་།  རྫོགས་པའི་ཀུན་ཏུ་སྤྱོད་པ་རྫོགས་པའི་རིམ་པ་བསམ་གྱིས་མི་ཁྱབ་པའི་དབྱིངས་ཞི་གནས་དང་ལྷག་མཐོང་ཟུང་དུ་འཇུག་པ་བསྒོམ་པ་ཆོས་ཀྱི་སྐུ་ལམ་དུ་བྱེད་པའོ།  ། དེ་རྫོགས་པར་བྱེད་པའི་ཡན་ལག་ལ་གཉིས༑  ཀུན་ཏུ་སྤྱོད་པ་དང་པོ་གཉིས་རྫོགས་པར་བྱེད་པའི་ཡན་ལག་(《¡¶ལུ》¡+གསུམ་ག་རྫོགས་པར་བྱེད་པའི་ཡན་ལག་)གོ། དང་པོ་ལ་བཞི།  ཕུང་པོ་ཁམས་དང་སྐྱེ་མཆེད་ལྷའི་ང་རྒྱལ་དུ་བསྒོམ་པ་དང་།  ཚོགས་བསག་པ།  གོ་ཆ་བཅིང་ཞིང་ཡེ་ཤེས་པ་གཞུག་པ།  དབང་བསྐུར་ཞིང་བརྟན་པར་བྱ་བའོ།  ། གསུམ་ཀ་རྫོགས་པར་བྱེད་པའི་ཡན་ལག་ལ་དྲུག་སྟེ།  སངས་རྒྱས་ལ་མཆོད་པ།  དམ་ཚིག་ཅན་ལ་གཏོར་མ་སྦྱིན་པ།  བརྟུལ་ཞུགས་ཀྱི་སྤྱོད་པ།  དམ་ཚིག་དང་སྡོམ་པའི་ཁྱད་པར།  ཐུན་མོང་གི་ཀུན་ཏུ་སྤྱོད་པ།  དག་པ་དྲན་པར་བྱའོ།  ། དང་པོ་ལ་གསུམ།  སྔགས་ཀྱི་མཆོད་པ།  གསང་བའི་མཆོད་པ།  བདུད་རྩི་ལྔ་དང་འདོད་ཡོན་གྱི་མཆོད་པའོ། །  གཉིས་པ་ལ་དབྱེ་བ་མེད།  གསུམ་པ་ལ་སྤྱོད་པ་ལ་གཉིས།  རང་དོན་གྱི་སྤྱོད་པ་དང་༑  གཞན་དོན་ཕྱོགས་ལས་རྣམ་པར་རྒྱལ་བའོ།  ། དང་པོ་ལ་གསུམ།  བསྐྱེད་རིམ་བརྟན་པར་བྱེད་པའི་སྤྲོས་བཅས་དང་།  རྫོགས་པ་བརྟན་པར་བྱེད་པའི་སྤྲོས་མེད་དང་།  ཤིན་ཏུ་སྤྲོས་མེད་དོ།  ། བཞི་པ་དམ་ཚིག་དང་སྡོམ་པ་ལ་གཉིས།  བཟའ་བ་དང་།  བསྲུང་བ་དང་།  ཡང་གཉིས་རྒྱུན་གྱི་བྱ་བ་གཡོན་གྱི་ཀུན་ཏུ་སྤྱོད་པ་ལ་སོགས་པ་དང་།  དུས་ཁྱད་པར་ཅན་ཚེས་བཅུའི་མཆོད་པ་སྟེ།  མདོར་ན་ཕྱིའི་མཆོད་པ།  ལག་པའི་མཆོད་པ།  ཚོགས་ལོངས་སྤྱོད་པ་གསུམ་མོ།  འདི་ནི་སངས་རྒྱས་ལ་མཆོད་པའི་ཕྱོགས་སུ་ཡང་བསྡུའོ།  ། ལྔ་པ་ཐུན་མོང་གི་ཀུན་ཏུ་སྤྱོད་པ་བྱང་ཆུབ་ཀྱི་ཕྱོགས་ནི།  དགོས་པ་གསུམ་གྱིས་ཀུན་སྤྱོད་གསུམ་སྐུ་གསུམ་ལམ་དུ་བྱེད་པའི་གསུམ་ཀ་དང་འབྲེལ་བ་ཡིན་ནོ།  ། དྲུག་པ་ཐུན་མཚམས་ཀྱི་བྱ་བ་ནི།  དག་པ་རྗེས་སུ་དྲན་པ་ཚོམ་ངམ་སྔགས་ཀྱིས་བསྲུང་བ།  སྤྱོད་ལམ་ལྷའི་ང་རྒྱལ་གྱིས་ཡུལ་ལོངས་སྤྱད་ལ།  ཟས་ཀྱི་རྣལ་འབྱོར།  ཉལ་བ་དང་ལྡང་བའི་རྣལ་འབྱོར་ཡང་ཤེས་པར་བྱའོ།  ། སྤྱི་དོན་བཞི་པ་འབྲས་བུའི་ཕན་ཡོན་ནི།  མཆོག་དང་ཐུན་མོང་གི་འབྲས་བུ་གཉིས་སམ།  ཐུན་མོང་།  མཆོགཕྱག་རྒྱ་ཆེན་པོ་མཆོག་ཅེས་བྱ་བ་གསུམ་དུ་ཤེས་པར་བྱའོ།  ། དེ་དག་གིས་ནི་དོན་མ་ལུས་པ་གཏན་ལ་ཕབ་བོ།  །  ལེའུ་གང་ནས་གང་འབྱུང་བ་ནི་འདི་ཉིད་ཀྱིས་ཤེས་པའི་ཕྱིར་ཞིབ་ཏུ་མ་བྲིས་སོ།  །  བཤད་ཐབས་ཀྱི་མན་ངག་ཀུན་ཏུ་སྤྱོད་པའི་བསྡུས་དོན།  རྗེ་བཙུན་གྲགས་པ་རྒྱལ་མཚན་གྱིས་མཛད་པ་རྫོགས་སོ།  ། མཾ་ག་ལཾ་བྷ་ཝན་ཏུ། །  ། ། ༄༅།  ། བདེ་མཆོག་ཀུན་ཏུ་སྤྱོད་པའི་རྒྱུད་ཀྱི་གསལ་བྱེད་བཞུགས།  ། ༄༅།  ། བླ་མ་དམ་པའི་ཞབས་ལ་སྤྱི་བོས་གུས་པར་ཕྱག་འཚལ་ལོ།  ། སྤང་བྱའི་དྲི་མ་མ་ལུས་ཀུན་སྤངས་ཤིང་།  ། ཐོབ་བྱ་མ་ལུས་ཡོངས་སུ་རྫོགས་གྱུར་པ།  །  དཔལ་ལྡན་བླ་མ་ཧེ་རུ་ཀ་དཔལ་གྱི།  ། ཞབས་ལ་སྤྱི་བོས་གུས་པར་ཕྱག་འཚལ་ལོ༑ ༑ གང་གི་གསུང་རབ་ཉི་མའི་འོད་ཟེར་གྱིས།  ། རྒྱུད་དོན་པད་མོའི་ཚལ་རབ་རྒྱས་གྱུར་པ།  ། གྲགས་པ་རྒྱལ་མཚན་བུང་བས་གཞིབས་པ་ཡི།  ། སྦྲང་རྩི་འདི་ནི་འགྲོ་ལ་བརྩེ་བས་སྦྱིན།  ། དེ་ལ་སྤྱིར་(《¡¶ཞ》¡-སྤྱིར་)ཕ་རོལ་ཏུ་ཕྱིན་པའི་སྡེ་སྣོད་དང་།  རིག་པ་འཛིན་པའི་སྡེ་སྣོད་གཉིས་ལས་འདི་ནི་གཉིས་པའོ།  ། དེ་ལའང་རྒྱུད་སྡེ་སྒོ་དྲུག་སྟེ།  བྱ་བ་དང་།  སྤྱོད་པ་དང་།  རྣལ་འབྱོར་དང་།  རྣལ་འབྱོར་ཆེན་པོ་དང་།  གསང་བ་དང་།  གསང་བའི་མཐའ་ཞེས་བྱ་བ་ལས།  འདི་ནི་གསང་བའི་མཐའ།  དེའང་བདེ་མཆོག་རྩ་བའི་རྒྱུད་ལས།  ཇི་སྲིད་མདོ་བྱ་སྤྱོད་པ་དང་།  ། རྣལ་འབྱོར་གསང་མཐའི་དབྱེ་བ་ཡིས།  ། སེམས་ཅན་མོས་པ་སྣ་ཚོགས་པ།  ། དེ་དང་དེ་ལ་དགའ་བ་ཡིན།  ། ཞེས་གསུངས་པ་ཡིན་ནོ།  ། འདི་ཉིད་ཀྱི་ལེའུ་བཅུ་དྲུག་པ་ལས་ཀྱང་༑  མདོ་དང་བྱ་བ་སྤྱོད་པ་རྣམས།  ། རྣལ་འབྱོར་གསང་རྫོགས་དབྱེ་བ་ཉིད།  །  ཅེས་གསུངས་སོ།  ། གསང་བའི་མཐའ་མའི་ཡང་མ་(《¡¶ཞ》¡-མ་)བླ་ན་མེད་པ་འཁོར་ལོ་བདེ་མཆོག་འདི་ལ་ཡང་རྩ་བ་དང་བཤད་པའི་རྒྱུད་གཉིས་སོ།  ། རྩ་རྒྱུད་ཀྱང་རྒྱས་བསྡུས་གཉིས་ཏེ།  རྒྱས་པ་ནམ་མཁའ་དང་མཉམ་པ་འབུམ་ཕྲག་གསུམ་པ་ནི།  མིའི་ཡུལ་ན་ཐུན་མོང་དུ་ལོངས་མི་སྤྱོད་ལ།  བསྡུས་པའི་ལེའུ་ལྔ་བཅུ་རྩ་གཅིག་པ་ནི་བཤད་པའི་རྒྱུད་རྣམས་ཀྱིས་འཆད་པར་བྱེད་པ་ཡིན་ནོ།  ། དེ་ལ་བཤད་པའི་རྒྱུད་ཀྱི་གྲངས།  སློབ་དཔོན་མི་ཐུབ་ཟླ་བས།  རྩ་བའི་རྒྱུད་ཀྱི་འགྲེལ་པ་རིན་པོ་ཆེའི་ཚོགས་ལས།  འབྱུང་དང་མཁའ་འགྲོ་ཀུན་སྤྱོད་དང་།  ཁ་སྦྱོར་རྒྱུད་དང་བླ་མ་སྟེ།  ། བཤད་རྒྱུད་རྣམ་པ་ལྔ་རུ་ངེས།  ། ཞེས་འབྱུང་བས་ན།  ཐོག་མར་བསྐྱེད་པའི་རིམ་པ་གསལ་བར་བྱེད་པ་ཕྱག་གཉིས་པ་ནས།  ཕྱག་འབུམ་པའི་བར་གྱི་སྒྲུབ་ཐབས་སྟོན་པ་ནི་ངེས་བརྗོད་བླ་མ་སྟེ།  འདི་ནི་བཤད་པའི་རྒྱུད་རྣམས་ཀྱི་ཐོག་མར་འབྱུང་བས་གླེང་གཞི་ཡང་ཡོད་ལ། ∶¡Ãཐུན་མོང་མ་ཡིན་པའི་ (《¡¶ཞ》¡-ཐུན་མོང་མ་ཡིན་པའི་)བཤད་རྒྱུད་གཞན་ནི་རྗེས་ལ་འབྱུང་བས་གླེང་གཞི་མེད་དོ༑  ༑ དེ་ལས་འབྱུང་དང་ཞེས་བྱ་བས་ཧེ་རུ་ཀ་མངོན་པར་འབྱུང་བས།  རྡོ་རྗེ་སློབ་དཔོན་གྱི་ལས་གསལ་བར་སྟོན།  མཁའ་འགྲོ་ཞེས་པས།  རྡོ་རྗེ་མཁའ་འགྲོས་ལས་ཀྱི་ཚོགས་གསལ་བར་སྟོན།  ཀུན་སྤྱོད་ཅེས་པས་ཀུན་ཏུ་སྤྱོད་པས་ཆོ་གའི་བྱ་བ་རྣམས་གསལ་བར་སྟོན།  ཁ་སྦྱོར་ཞེས་བྱ་བ་སཾ་པུ་ཊས་རྒྱུད་གཞན་དང་ཐུན་མོང་དུ་རྫོགས་པའི་རིམ་པ་སྟོན་པ་ཡིན་ནོ།  ། ཡང་དེ་ཉིད་ལས་∶¡Ãལཱུ་ཧི་(《¡¶ཞ》¡ནཱ་རོ་)པའི་སློབ་མ་དཱ་རི་པ་ཞེས་བྱ་བ་ན་རེ།  འབྱུང་བ་དང་ཞེས་བྱ་བའི་ཞར་ལ་ཕག་མོ་མངོན་འབྱུང་དང་།  མཁའ་འགྲོའི་ཞར་ལ་མཁའ་འགྲོ་རྒྱ་མཚོ་དང་།  ཁ་སྦྱོར་ཞེས་པའི་ཞར་ལ་མཁའ་འགྲོ་མ་བཞི་ཁ་སྦྱོར་གྱི་རྒྱུད་དེ།  བཤད་རྒྱུད་བརྒྱད་ཡིན་ནོ༑ ༑ ཞེས་ཟེར་རོ།  ། བདེ་མཆོག་སྡོམ་པ་འབྱུང་བ་ནི་བཤད་རྒྱུད་ཀྱི་ཁོངས་སུ་འགྲོ་བ་ཡིན་མོད་ཀྱི།  ཇོ་བོ་ནཱ་རོ་ཏ་པ་ལ་བཤད་སྲོལ་མི་མངའ་བས་འདི་ཡིན་ནོ་ཞེས་མི་གསུང་ངོ་།  ། ལྷག་མ་བདེ་མཆོག་གི་རྒྱུད་དུ་མིང་བཏགས་པ་མང་པོ་སྣང་ན་ཡང་།  རང་དགའ་བ་རྣམས་ཀྱིས་སྦྱར་བ་ལས།  ཡང་དག་པ་མ་ཡིན་པར་རྟོགས་པར་བྱའོ།  ། འདིར་ཀུན་ཏུ་སྤྱོད་པའི་རྒྱུད་འདི་ནི་རྟོག་པ་དྲུག་ཅུ་རྩ་བཞི་བཞུགས་པས།  རྟོག་པ་རེ་རེ་ལའང་ལེའུ་བཅུ་བདུན་བཅུ་བདུན་དུ་བཞུགས་པ་ལས༑  རྒྱུད་ཉུང་ངུ་འདི་ནི་ཉི་ཤུ་པ་རིག་འཛིན་གྲུབ་པའི་རྟོག་པ་སོང་བའི་རྗེས་ལ།  ཉི་ཤུ་རྩ་གཅིག་པ་འཁོར་ལོ་གསུམ་བཀོད་པའི་རྟོག་པ་ཞེས་བྱ་བ་ཡིན་ནོ།  ། ཞེས་གསུངས་སོ།  ། རྒྱུད་སྡེའི་རྣམ་པར་བཞག་པ་མདོར་བསྡུས་∶¡Ãཔ་ཙམ་ཡིན་ནོ(《¡¶ཞ》¡པའོ)༑ ༑ ད་ནི་རྒྱུད་འདི་ཉིད་ཀྱི་བཤད་པ་ལ་འཇུག་པར་བྱ་སྟེ།  དེ་ལ་གསུམ།  རྒྱུད་བཤད་ཐབས་ཀྱི་མན་ངག་གང་ཡིན་པ་དང་།  ལེའུ་སོ་སོ་ནས་བརྗོད་བྱ་གང་ཡིན་པ་ངོས་བཟུང་བ་དང་།  རྒྱུད་ཉིད་ཞིབ་ཏུ་བཤད་པའོ།  ། དང་པོ་ལ་བཞི།  རྒྱུད་ཐམས་ཅད་གཉིས་སུ་བསྡུ་བ་དང་།  གསུམ་དུ་བསྡུ་བ་དང་།  བཞི་རུ་བསྡུ་བ་དང་།  ལེགས་པར་གསུམ་དུ་བསྡུ་བའོ།  ། དང་པོ་ནི་དབུགས་དབྱུང་གཉིས་སམ་བདེན་པ་གཉིས་ཏེ།  བསྐྱེད་པའི་རིམ་པ་འཁོར་དང་བཅས་པ་ལ་དེ་བཞིན་གཤེགས་པའི་དབུགས་དབྱུང་ངམ།  ཀུན་རྫོབ་ཀྱི་བདེན་པ་ཞེས་བྱ།  རྫོགས་པའི་རིམ་པ་འཁོར་དང་བཅས་པ་ལ་རྡོ་རྗེ་འཛིན་པའི་དབྱུགས་དབྱུང་ངམ།  དོན་དམ་པའི་བདེན་པ་ཞེས་བྱ་བ་སྟེ།  འདི་ཉིད་ལེའུ་བཅུ་གཅིག་པ་ལས།  དེ་བཞིན་གཤེགས་པ་དབུགས་འབྱིན་གསུངས་པ་ནི།  དག་པ་ལུས་ནི་སྐྱོན་མེད་པ།  ། ཞེས་བྱ་བ་དང་།  བཅུ་གསུམ་པ་ལས་ཀྱང་།  བསོད་ནམས་ཡེ་ཤེས་ཚོགས་དག་ནི།  ། བདེན་པ་གཉིས་ལ་བརྟེན་པ་ཡིན།  ། ཞེས་བྱ་བའི་དོན་ཡིན་ནོ།  ། གཉིས་པ་གསུམ་དུ་དབྱེ་ན།  ལམ་གྱི་ཀུན་ཏུ་སྤྱོད་པ་དང་།  དེ་རྫོགས་པར་བྱེད་པའི་ཡན་ལག་གི་ཀུན་ཏུ་སྤྱོད་པ་དང་།  འབྲས་བུའི་ཀུན་ཏུ་སྤྱོད་པའོ།  ། བཞིར་དབྱེ་ན་དེའི་སྔོན་དུ་ཉམས་སུ་ལེན་པའི་གང་ཟག་ཅེས་བྱ་བ་བསྣན་པར་བྱའོ།  ། ལེགས་པར་གསུམ་དུ་དབྱེ་ན།  རྒྱུའི་ཀུན་སྤྱོད་སྔོན་དུ་འགྲོ་བ་ཉམས་སུ་ལེན་པའི་གང་ཟག་དང་།  དེས་ཉམས་སུ་བླངས་པས་ལམ་གྱི་ཀུན་ཏུ་སྤྱོད་པ་དང་།  འབྲས་བུའི་ཀུན་ཏུ་སྤྱོད་པའོ།  ། དང་པོ་ནི་ཆོས་ཐམས་ཅད་ཀྱི་རང་བཞིན་སེམས་ཀྱི་ཆོས་ཉིད་སྤྲཽས་བྲལ་སྔོན་དུ་འགྲོ་བའི་རྟེན་གྱི་གང་ཟག་རིགས་གཉིས་ཏེ།  ལམ་ལ་འཇུག་པ་དང་།  ཞུགས་པའོ།  ། ལམ་ལ་འཇུག་པ་ལ་གསུམ།  སྔར་མི་དགེ་བ་འབའ་ཞིག་སྤྱོད་པ་མ་དག་པ་དང་།  སྔར་ཕ་རོལ་ཏུ་ཕྱིན་པས་ཅི་རིགས་རྒྱུད་སྦྱང་བ་དག་པ་དང་།  རེས་སྡིག་པ་སྤྱོད་ཅིང་རེས་དགེ་བ་སྤྱོད་པས་འདྲེས་པ་སྟེ།  དེ་སྐད་དུ།  དག་དང་མ་དག་འདྲེས་པས་ཏེ།  ། སྒྲུབ་པ་པོ་ནི་གསུམ་དུ་གནས།  ། ཞེས་གསུངས་པས་སོ།  ། ལམ་ལ་ཞུགས་པ་ལ་ཡང་གསུམ་སྟེ།  བསྐྱེད་པའི་རིམ་པ་འབའ་ཞིག་ལ་དགའ་བ།  མཉེས་པར་བྱེད་པའི་སྒྲུབ་པ་པོ་དང་།  རྫོགས་པའི་རིམ་པ་འབའ་ཞིག་བསྒོམ་པའི་རྣམ་པར་དག་པའི་སྒྲུབ་པ་པོ་དང་།  ཟུང་དུ་འཇུག་པ་ལ་དགའ་བ་གསལ་བྱེད་ཡོན་ཏན་ལྡན་པ་ཞེས་བྱ་བ་སྟེ།  དེ་ཡང་།  མཉེས་བྱེད་རྣམ་པར་དག་པ་དང་།  ། གསལ་བྱེད་ཡོན་ཏན་ལྡན་པའི་མི(《¡¶ཞ》¡ཡིན)། ། ཞེས་གསུངས་པ་ཡིན་ནོ།  ། ཡང་རྒྱུད་འདི་ན་གང་ཟག་གཉིས་ཏེ།  སྤང་བར་བྱ་བ་དང་།  བསྒྲུབ་པར་བྱ་བའི་གང་ཟག་གོ། དང་པོ་ནི་ལེའུ་བཅུ་གཅིག་པ་ལས།  ལྐུགས་ཤིང་གླེན་པ་སྡིག་དང་ལྡན།  ། བྱིས་པའི་ཤེས་པས་ཤེས་པ་ཅན།  ། སེམས་ཅན་ཡོངས་སུ་མ་སྨིན་དང་།  ། ཕྱི་རོལ་བསྟན་བཅོས་ཀྱིས་འཆལ་བ།  ། དེ་དག་ཀུན་གྱིས་མི་ཤེས་ཏེ།  ། མི་ཤེས་མུན་པས་ཁེབས་པ་དང་།  ཁེངས་པ་ལ་ནི་རྟག་དགའ་བ།  ། ང་རྒྱལ་ལ་སོགས་བདུན་སེམས་ལྡན།  ། དེ་དག་ཀུན་ཀྱང་སངས་རྒྱས་ཀྱི།  ། སྤྱོད་ཡུལ་གསང་བ་མི་ཤེས་སོ།  ། ཞེས་(《¡¶ཞ》¡+སྤངས་) པའི་ཡན་ལག་གསུངས་པ་དང་།  སྒྲུབ་པའི་མཚན་ཉིད་ཀྱང་དེ་ཉིད་ལས།  བླ་མའི་རིམ་པས་ཇི་ལྟར་བསྟན།  ། གང་གིས་མྱུར་དུ་ཤེས་གྱུར་པ།  ། སྐྱེ་བ་བྱེ་བ་སྟོང་ཕྲག་ཏུ༑ ༑ ང་ཡི་ཡེ་ཤེས་ཀྱིས་བསྐུལ་ཡིན།  ། དད་པ་ཡང་དག་ལྡན་པ་དང་།  ། རྣལ་འབྱོར་སྤྱོད་ཚུལ་ལ་གནས་ཡིན།  ། ཞེས་གསུངས་ལ་ལེའུ་དང་པོ་ལ་རྣལ་འབྱོར་གྱི་དབང་ཕྱུག་ཅེས་གསུངས་སོ།  ། གཉིས་པ་ལམ་གྱི་ཀུན་ཏུ་སྤྱོད་པ་ལ་གསུམ།  (《¡¶ཞ》¡+ལམ་གྱི་ཀུན་སྤྱོད་དངོས་དང་།  དེ་རྫོགས་པར་བྱེད་པ་ཡན་ལག་གི་ཀུན་སྤྱོད་དང་།  དེ་བརྟན་པར་བྱེད་པའི་སྤྱོད་པའོ།  ། དང་པོ་ལ་གསུམ། )རྟེན་དང་བརྟེན་པར་བཅས་པ་བསྐྱེད་པ་ཕྱིའི་ཀུན་སྤྱོད་སྤྲུལ་པ་(《¡¶ཞ》¡སྐུ་)ལམ་དུ་བྱེད་པ་དང་།  ལུས་ལ་ལྷ་རྣམས་རྫོགས་པར་བསྒོམ་པ་ནང་གི་ཀུན་སྤྱོད་ལོངས་སྐུ་ལམ་དུ་བྱེད་པ་དང་།  རྫོགས་པའི་རིམ་པ་ཉམས་མྱོང་དང་བཅས་པ་ནི་རྫོགས་པའི་ཀུན་སྤྱོད་ཆོས་སྐུ་ལམ་དུ་བྱེད་པའོ།  ། ∶¡Ãདེ་ལ་(《¡¶ཞ》¡-དེ་ལ་)དང་པོ་ནི་ལེའུ་ལྔ་པ་དང་།  དྲུག་པ་དང་།  བཅུ་གཉིས་པའི་ཕྱོགས་གཅིག་དང་།  བཅུ་བདུན་པའི་ཕྱོགས་གཅིག་སྟེ་བཞིས་བསྟན་ཏོ།  ། ནང་གི་ཀུན་སྤྱོད་ནི་ལེའུ་དགུ་པ་དང་།  བཅུ་གསུམ་པ་དང་།  བཅུ་བདུན་པ་གསུམ་གྱི་ཆ་ཤས་རེས་བསྟན་ཏོ།  ། རྫོགས་པའི་ཀུན་སྤྱོད་ནི་ལེའུ་བརྒྱད་པ་དང་།  དགུ་པ།  བཅུ་གཉིས་པ།  བཅུ་དྲུག་པ།  བཅུ་བདུན་པ་སྟེ་ལྔ་ཡི་ཆ་ཤས་ཀྱིས་བསྟན་ཏོ།  ། གཉིས་པ་རྫོགས་པར་བྱེད་པའི་ཡན་ལག་གི་ཀུན་སྤྱོད་ལ་གཉིས་ཏེ།  དང་པོ་གཉིས་རྫོགས་པར་བྱེད་པའི་ཡན་ལག་དང་།  གསུམ་ཀ་རྫོགས་པར་བྱེད་པའི་ཡན་ལག་གོ༑ དང་པོ་ལ་ལྔ་སྟེ།  ཕུང་པོ་ཁམས་དང་སྐྱེ་མཆེད་གཞི་སྦྱང་བསྒྱུར་ནི་ལེའུ་དང་པོ་ལས། (《¡¶ཞ》¡+གཉིས་པ་)ཚོགས་གཉིས་བསགས་པ་ནི་བཅུ་གསུམ་པ་ལས།  བསོད་ནམས་ཡེ་ཤེས་ཚོགས་དག་ནི།  ། བདེན་པ་གཉིས་ལ་བརྟེན་པ་ཡིན།  ། ཞེས་བྱ་བ་ཙམ་ལ་བརྟེན་ནས་གསུངས་སོ།  ། (《¡¶ཞ》¡+གསུམ་པ་)གོ་ཆ་བཅིང་བ་ནི་ལེའུ་བདུན་པ་ལས། (《¡¶ཞ》¡+བཞི་པ་)ཡེ་ཤེས་པ་དགུག་པ་ནི་བརྒྱད་པ་ལས། (《¡¶ཞ》¡+ལྔ་པ་)དབང་བསྐུར་བ་ནི་བཅུ་གཉིས་པ་ལས།  དབང་བསྐུར་དང་ཞེས་ཚིག་གཅིག་གསུང་ངོ་།  ། གསུམ་ཀ་རྫོགས་པར་བྱེད་པའི་ཡན་ལག་ལྔ།  དང་པོ་སངས་རྒྱས་ལ་མཆོད་པ་ནི།  སྔགས་མཆོད་ལ་སོགས་པ་ཐམས་ཅད་ཀྱི་དོན་བསྡུས་བཅུ་གཉིས་པ་ལས་མཆོད་པ་ཞེས་འབྱུང་ལ།  གསང་བའི་མཆོད་པ་ནི་ལེའུ་བརྒྱད་པ་ལས་འབྱུང་ངོ་།  ། གཉིས་པ་དམ་ཚིག་ཅན་ལ་གཏོར་མ་སྦྱིན་པ་ནི་ལེའུ་∶¡Ãདགུ་(《¡¶ཞ》¡བཅུ་གསུམ་)པ་ལས་འབྱུང་ངོ་།  ། གསུམ་པ་དམ་ཚིག་དང་སྡོམ་པ་ནི།  བཟའ་བའི་དམ་ཚིག་དང་།  བསྲུང་བའི་དམ་ཚིག་གཉིས་སོ།  ། དང་པོ་ནི་གསུམ་ལས།  དང་པོ་ཕྱིའི་མཆོད་པ་ནི་ལེའུ་བཅུ་བཞི་པ་ལས།  གཉིས་པ་ལག་པའི་མཆོད་པ་ཡང་དེ་ཉིད་ལས།  གསུམ་པ་ཚེས་བཅུའི་མཆོད་པ་ནི།  ལེའུ་དགུ་པ་དང་།  བཅུ་པ་དང་།  བཅུ་དྲུག་པ་ལས་གསུངས་སོ།  ། སྤྱི་དོན་གཉིས་པ་བསྲུང་བའི་དམ་ཚིག་ནི།  ལེའུ་བཅུ་པ་དང་།  བཅུ་གཅིག་པ་དང་།  བཅུ་གསུམ་པ་དང་།  བཅུ་དྲུག་པ་དང་།  བཅུ་བདུན་པ་ལས་གསུངས་སོ།  ། སྤྱི་དོན་བཞི་པ་ཐུན་མོང་གི་བྱ་བ་བྱང་ཆུབ་ཀྱི་ཕྱོགས་ནི་ལེའུ་གཉིས་པ་དང་གསུམ་པས་བསྟན་ལ།  ལྔ་པ་ཐུན་མཚམས་ཀྱི་བྱ་བ་ལ་ལྔ་ལས།  དང་པོ་ཁམས་དང་རྒྱན་ཆའི་དག་པ་ནི་ལེའུ་བཞི་པ་དང་།  བཅོ་ལྔ་པས་བསྟན།  གཉིས་པ་སུམྦྷ་ནིས་བསྲུང་བ་དང་།  གསུམ་པ་སྤྱོད་ལམ་གྱི་རྣལ་འབྱོར་ནི་ལེའུ་བཅོ་ལྔ་པས་བསྟན།  བཞི་པ་ཁ་ཟས་ཀྱི་རྣལ་འབྱོར་ནི།  ལག་མཆོད་དང་ཚེས་བཅུའི་མཆོད་པས་ཤེས།  ལྔ་པ་ཉལ་བ་དང་ལྡང་བའི་རྣལ་འབྱོར་ནི༑  རྡོ་རྗེ་སེམས་